**OBRAZLOŽENJE**

**Pravni osnov**

Pravni osnov za predlaganje izmjene Odluke o dodatku na plaću zaposlenima u Agenciji za identifikacione dokumente, evidenciju i razmjenu podataka Bosne i Hercegovine (“Službeni glasnik BiH” br. 5/21 i 41/22), od strane Agencije za identifikacione dokumente, evidenciju i razmjenu podataka Bosne i Hercegovine (u daljem tekstu : Agencija), te donošenje iste od strane Vijeća ministara Bosne i Hercegovine sadržan je u članu 17. Zakona o Vijeću ministara Bosne i Hercegovine (“Službeni glasnik BiH” br. 30/03, 42/03, 81/06, 76/07, 81/07, 94/07 i 24/08), koji prpopisuje da Vijeće ministara Bosne i Hercegovine u ostvarivanju svojih prava i dužnosti donosi odluke, zaključke i rješenja, usvaja nacrte i prijedloge zakona, analize, informacije, strategijska dokumenta, programe, sporazume, protokole i druga akta, te članu 26. stav (2) Zakona o plaćama i nakanadama u institucijama Bosne i Hercegovine (“Službeni glasnik BiH” 50/08, 35/09, 75/09, 32/12, 50/12, 32/13, 87/13, 75/15, 88/15, 16/16, 94/16, 72/17, 25/18, 32/20, 65/20, 59/22, 20/25 i 30/25), koji propisuje da Vijeće ministara Bosne i Hercegovine na prijedlog budžetskog korisnika i uz prethodno pribavljeno mišljenje Ministarstva finansija i trezora Bosne i Hercegovine, utvrđuje posebnim aktom dodatak na plaću zaposlenima u institucijama Bosne i Hercegovine, propisan stavom (1) istog člana. Nadalje u članu 6. stav (1) Odluke o kriterijima za utvrđivanje dodatka na plaću na osnovu obavljanja složenih informatičko – aplikacijskih poslova u institucijama Bosne i Hercegovine („Službeni glasnik BiH“ broj 38/09) propisano je da će budžetski korisnici sačinjavati i dostavljati Vijeću ministara Bosne i Hercegovine na usvajanje Odluke o dodatku na plaću zaposlenima u institucijama Bosne i Hercegovine, u skladu sa članom 26. stavom (2) Zakona o plaćama i naknadama u institucijama Bosne i Hercegovine.

**Razlog donošenja**

Razlog izrade Nacrta Odluke o izmjeni Odluke o dodatku na plaću zaposlenima u Agenciji za identifikacione dokumente, evidenciju i razmjenu podataka Bosne i Hercegovine („Sužbeni glasnik BiH“ br, 5/21 i 41/22), te podnošenje prijedloga iste Vijeću ministara Bosne i Hercegovine je povećanje već postojećeg i uvrđivanje dodataka na plaću za novozaposle sa visokom školskom spremom koji obavljaju složene informatičko – aplikacijske poslove, a koji se odnose na održavanje i razvoj upravljačkih aplikacija u institucijama Bosne i Hercegovine u skladu sa članom 26. stavom (2) Zakona o plaćama i naknadama u institucijama Bosne i Hercegovie, članom 3. Odluke o kriterijima za utvrđivanje dodatka na plaću na osnovu obavljanja složenih informatičko – aplikacijskih poslova u institucijama Bosne i Hercegovine („Službeni glasnik BiH“ broj 38/09) i odredbamaPravilnika o unutrašnjoj organizaciji Agencije za identifikacione dokumente, evidenciju i razmjenu podataka Bosne i Hercegovine broj: 15/01-02-2-1541/09 od 23.04.2009. godine i Pravilnika o izmjenama i dopunima pravilnika o unutrašnjoj organizaciji Agencije za identifikacione dokumente, evidenciju i razmjenu podataka Bosne i Hercegovine broj: 15-03/02-2-245/2017 od 02.10.2018. godine.

Odlukom o dodatku na plaću zaposlenima u Agenciji za identifikacione dokumente, evidenciju i razmjenu podataka Bosne i Hercegovine (“Službeni glasnik BiH” br 5/21 i 41/22) (u daljem tekstu: Važeća odluka o dodatku na plaću) dodatak na plaću je predviđen za 28 zaposlenih (decidno navedena imena, prezimena, radna mjesta i složeni informatičko – aplikacijski poslovi) sa visokom školskom spremom koji obavljaju složene informatičko – aplikacijske poslove koji se odnose na održavanje i razvoj upravljačkih aplikacija u Agenciji.

Važeća odluka o dodatku na plaću donesena je 2021. godine, te su izvršene dopune iste 2022. Godine. Od zadnje navedene izmjene do tekuće godine u Agenciji zbog stalne cirkulacije zaposlenih sa visokom stručnom spremom (odnosno odlazaka i dolazaka istih u Agenciju), te usred povećanja obima posla javila se potreba za povećanjem dodatka zaposlenim koji isti već imaju kao i za dodjeljivanje dodatka novozaposlenima ( u periodu od 2022 .- 2025.), kao i ukidanje dodatka licima koja su po raznom osnovu napustila Agenciju u navedenom periodu.

Agencija je uspostavljena Zakonom o Agenciji za identifikacione dokumente, evidenciju i razmjenu podataka Bosne i Hercegovine (“Službeni glasnik BiH” broj 56/08) kao upravna organizacija u sastavu Ministarstva civilnih poslova Bosne i Hercegovine radi obavljanja stručnih i drugih poslova iz oblasti identifikacionih dokumenata, personalizacije i centralnog vođenja elektronskih evidencija i razmjene podataka između nadležnih organa Bosne i Hercegovine.

Agencija kao organ uprave na nivou Bosne i Hercegovine isključivo je nadležna za vođenje centralnih elektronskih evidencija podataka i informacija u skladu sa članom 8. stavom (4) Zakona o Agenciji za identifikacione dokumente, evidenciju i razmjenu podataka Bosne i Hercegovine, članom 22 stavom (1) Zakona o ličnoj karti državljana Bosne i Hercdegovine (“Službeni glasnik BiH” br. 32/01, 16/02, 53/07, 56/08 i 18/12), članom 11. stav (1) Zakona o prebivalištu i boravištu državljana Bosne i Hercegovine (“Službeni glasnik BiH” br. 32/01, 56/08 i 58/15).

Agencija vodi i održava centralne elektronske evidencije podataka putem elektronske obrade podataka. Podatke koji su predmet elektronske obrade u jedinstveni informacioni sistem u nadležnosti Agencije unose i dostavljaju elektronskim putem nadležni organi za određivanje/poništavanje jedinstvenog matičnog broja, odjavljivanje/prijavljivanje prebivališta/boravišta i izdavanje identifikacionih dokumenata i dokumenata za registraciju vozila u skladu sa važećim materijalnim propisima.

Članom 8. Zakona o Agencije utvrđen je djelokrug i nadležnost Agencije, te u skladu sa stavom (1) navedenog člana Agencija obavlja sljedeće poslove:

a) predlaže i sprovodi strategiju i politiku razvoja u Bosni i Hercegovini u oblasti identifikacionih dokumenata, a prema ICAO 9303 standardu i drugim relevantnim standardima;

b) vrši nabavku, skladištenje, personalizaciju, kontrolu kvaliteta i transport identifikacionih dokumenata za potrebe nadležnih organa Bosne i Hercegovine;

c) tehnički dizajnira i formira evidencije definisane ovim zakonom;

d) održava i upravlja bazama podataka u koje se pohranjuju podaci iz evidencija koje su definisane ovim zakonom i informacionih sistema, putem kojih se pristupa navedenim evidencijama;

e) obezbjeđuje adekvatnu infrastrukturu, posebne uslova za rad i zaštitu podataka, te druge tehničke preduslove za nesmetano funkcionisanje baza podataka koje su u njenoj nadležnosti i baza podataka koje su u nadležnosti drugih ministarstava, institucija i organa na njihov zahtjev i u skladu sa zakonom;

f) izdaje podatke o evidencijama i iz evidencija ovlašćenim institucijama i pravnim licima;

g) projektuje, razvija i održava softverska rješenja potrebna za vođenje evidencija u nadležnosti Agencije internim resursima, saradnjom sa izvornim organima, ili angažmanom kompanija;

h) razvija, održava i unapređuje telekomunikacione mreže za prenos podataka za potrebe Agencije, te drugih organa javne bezbjednosti u skladu sa Zakonom o telekomunikacijama, a kako bi se omogućila efikasna razmjena podataka iz registara definisanih ovim zakonom;

i) utvrđuje standarde za opremu koju će nadležni, prijemni i izvorni organi nabavljati i koristiti u procesu obrade i razmjene podataka u skladu sa ovim zakonom;

j) utvrđuje stadarde, što je neophodno na lokacijama sa kojih se vrši pristup sistemu centralne evidencije i razmjene podataka kako bi se postigla bezbjednost i zaštita podataka i sistema;

k) sprovodi upravne postupke koji se tiču djelokruga Agencije u skladu sa važećim zakonskim propisima.

(2) Agencija je nadležna za personalizaciju i tehničku obradu sljedećih identifikacionih dokumenata:

a) ličnih karata,

b) ličnih karata za strance,

c) vozačkih dozvola,

d) putnih isprava,

e) dokumenata za registraciju vozila,

f) drugih identifikacionih dokumenata uz saglasnost nadležnih organa i posebnu odluku Savjeta ministara.

(3) Agencija vodi evidenciju:

a) jedinstvenih matičnih brojeva (JMB);

b) prebivališta i boravišta državljana Bosne i Hercegovine;

c) ličnih karata državljana Bosne i Hercegovine;

d) građanskih, službenih i diplomatskih pasoša;

e) vozačkih dozvola;

f) registracije motornih vozila i dokumenata za registraciju;

g) ličnih karata za strane državljane;

h) novčanih kazni i prekršajnu evidenciju;

i) druge evidencije za koje postoji saglasnost izvornih organa, a uz posebnu odluku Savjeta ministara.

(4) Agencija je isključivo nadležna za tehničko održavanje i elektronsko arhiviranje podataka i informacija koje se vode u evidencijama definisanim u stavu (3) ovog člana, kao javnog dobra na nivou Bosne i Hercegovine.

(5) Agencija nije vlasnik podataka pohranjenih u evidencijama definisanim u stavu (3) ovog člana, nego je to izvorni organ.

(6) Agencija je nadležna za digitalno potpisivanje u oblasti identifikacionih dokumenata, odnosno zadužena je za elektronske certifikate i elektronske potpise u vezi sa identifikacionim dokumentima, u skladu sa zakonom koji reguliše elektronski potpis.

(7) Agencija je nadležna za saradnju sa međunarodnim institucijama koje su zadužene za oblast identifikacionih dokumenata.

Shodno svemu navedenom, odnosno na osnovu zakonom utvrđenih nadležnosti Agencije, evidentno je da zaposleni u Agenciji obavljaju složene informatičko – aplikacijske poslove, te je evidentno da obim i složenost poslova raste sa uvođenjem novih informacionih sistema, kao i samo održavanja postojećih informacionih sistema. Nadalje potreba za modernizacijom nekih podsistema i modula, kao i povećani obim poslova u sistemima za infrastrukturu javnog ključa kvalifikovanog ovjerioca IDDEEA, mobilnih aplikacija i projekata vezanih za međunarodnu saradnju – poput razmjene podataka o vozačkim dozvolama sa Kraljevinom Španijom, podizanjem nivoa zaštite od kibernetičkih prijetnji u Agenciji te planovima za digitalizaciju povremenog pristupa kod razmjene podataka, ukazuju na očitu potrebu Agencije da na svaki mogući način zadrži postojeći kadar, za koji smatra da bi mogao da iznese navedeni posao.

**Usklađenost propisa sa evropskim zakonodavstvom**

S obzirom da predmetna odluka predstavlja implementaciju nacionalnog zakonodavstva – zakonodavstva Bosne i Hercegovine, odnosno Zakona o plaćama i nakanadam zaposlenih u institucijama Bosne i Hercegovine istu nije potrebno usklađivati sa evropskim zakonodavstvom jer predmetna oblast nije predmet regulisanja pravne stečevine Evropske unije.

**Obrazloženje predloženi pravnih rješenja**

Predloženim izmjenama člana 2 stava (2) Odluke o dodatku na plaću zaposlenim u Agenciji za identifikacione dokumente, evidenciju i razmjenu podataka Bosne i Hercegovine („Službeni glasnik BiH“ br. 5/21 i 41/22) predložene su izmjene dodatka na plaću kako slijedi:

1. **Admir Nušinović**, pomoćnik direktora u Tehničkom sektoru, te se izmjena odnosni na radno mjesto s obzirom da je u međuvremenu imenovani promjenio radno mjesto, te povećanje dodatka na plaću za 3% odnosno sa 33% na 36%, a sve u skladu sa u nastavku navedenim opisom radnog mjesta imenovanog - Rukovodi Sektorom i odgovoran je za korištenje materijalnih i ljudskih potencijala dodjeljenih Sektoru, učestvuje u radu stručnog kolegija Agencije i informiše i savjetuje direktora Agencije o pitanjima iz nadležnosti Sektora, sačinjava i direktoru Agencije dostavlja planove prijedloge procedura, opštih i pojedinačnih akata koje priprema Sektor, odnosno Agencija. Savjetuje direktora po pitanjima iz oblasti Sektora, priprema strategiju i utvrđuje prioritete po pitanjima za koje je Sektor nadležan, raspoređuje poslove na unutrašnje organizacione jedinice Sektora i po potrebi na pojedine državne službenike. Nadgleda pripremu prijedloga odluke o imenovanju komisija iz nadležnosti Sektora i Agencije. Vrši druge poslove iz nadležnosti Sektora i po nalogu Direktora, te za svoj rad odgovara Direktoru.
2. **Dragan Ljubotina**, stručni savjetnik – administrator WAN mreže, izmjena se odnosi na brisanje iz Važeće odluke o dodatku na plaću s obzirom da je imenovanom prestao radni odnos u Agenciji;
3. **Siniša Ružičić,** stručni savjetnik – administrator pristupne opreme, te se izmjena odnosi na povećanje dodatka na plaću za 9%, odnosno sa 24% na 33%, a sve u skladu sa u nastavku navedenim opisom radnog mjesta imenovanog - Vrši administraciju i održavanje pristupne opreme sistema razmjene podataka Agencije, redovno sprovodi utvrđene procedure za sigurnost i zaštitu mreže od upada u sistem, vrši nadzor i upravljanje rada mreže vezano za pristupnu opremu i sarađuje sa organima vezanim za Agenciju po pitanju rada pristupne opreme, radi na primjeni uputstava i procedura zaštite mreže, kontroliše i prati uslove u kojima sistem radi, po potrebi učestvuje u razvoju komunikacija. Vrši druge poslove po potrebi.
4. **Sanjin Rusmir,** stručni savjetnik – administrator baza podataka i aplikacija, te se promjena odnosi na povećanje dodatka na plaću za 12%, odnosno sa 15% na 27%, a sve u skladu sa u nastavku navedenim opisom radnog mjesta imenovanog - Vrši administriranje baza podataka i aplikacija, redovno sprovodi utvrđene procedure za arhiviranje podataka i čuvanje medija sa arhiviranim podacima, vodi evidenciju i statistiku događaja nad bazom podataka, radi na primjeni uputstava i procedura zaštite baze podataka, kontroliše i prati uslove u kojima sistem radi, po potrebi učestvuje u razvoju informacionih sistema. Vrši druge poslove po potrebi.
5. **Dalibor Čeko,** stručni savjetnik – administrator WAN mreže, izmjena se odnosi na brisanje iz Važeće odluke o dodatku na plaću s obzirom je imenovanom prestao radni odnos u Agenciji;
6. **Marko Đerić,** šef Odsjeka za upravljanje projektima i nove tehnologije, izmjena se odnosi na radno mjesto s obzirom da je u međuvremenu imenovani promjenio radno mjesto, te povećanje dodatka na plaću za 9% odnosno sa 24% na 33%, a sve u skladu sa u nastavku navedenim opisom radnog mjesta imenovanog - Rukovodi Odsjekom i obezbjeđuje zakonito i blagovremeno izvršavanje poslova i zadataka iz nadležnosti Odsjeka, planira i implementira najsloženije projekate u okviru Agencije, odgovoran je za kvalitet i poštovanje rokova, za organizovanje razvoj i kontrolu sistema bezbjednosti Agencije, prati i planira nabavku opreme, sistemskog i aplikacinog software iz aspekta koji utiče na sigurnost sistema Agencije, organizuje sređivanje, obradu i čuvanje dokumentacije iz nadležnosti Odsjeka, vrši kontrolu i pruža neophodnu stručnu pomoć iz djelokruga Odsjeka, ostvaruje potrebnu saradnju sa drugim ustanovama i institucijama, planira i organizuje stručno osposobljavanje radnika. U saradnji sa drugim organizacionim jedinicama učestvuje u razvoju sistema Agencije i učestvuje u projektima Agencije u zavisnosti od dodjeljenih zadataka, te vrši druge poslove po potrebi.
7. **Miralem Kikić,** viši stručni saradnik – administrator sistema, izmjena se odnosi na brisanje iz Važeće odluke o dodatku na plaću s obzirom je imenovanom prestao radni odnos u Agenciji;
8. **Ognjen Vujasin,** stručni savjetnik za upravljanje projektima, izmjena se odnosi na dodjeljivanje dodatka u iznosu od 33%, a sve u skladu sa u nastavku navedenim opisom radnog mjesta imenovanog - Upravlja projektima u oblasti razvoja informacionog sistema (u daljem tekstu: IS), samostalno određuje korišćenje resursa na raspolaganju vezano za određene projekte i koordinira rad projektnog tima u zavisnosti od projekta, prati, predlaže i učestvuje u uvođenju novih projekata, učestvuje u izradi i realizaciji koncepcije razvoja projekata, učestvuje u izradi projektne, korisničke i ostale dokumentacije i uvođenju projekata u eksploataciju, doprinosi stručnom usavršavanju članova projektnog tima. Vrši druge poslove iz struke po potrebi.

1. **Dalibor Berić,** stručni savjetnik – administrator operativnih sistema, izmjena se odnosi na dodjeljivanje dodatka u iznosu od 24%, a sve u skladu sa u nastavku navedenim opisom radnog mjesta imenovanog - Vrši administriranje sistemskog softvera, redovno sprovodi utvrđene procedure za rad sa operativnim sistemima, vodi evidenciju i statistiku vezanu za operativne sisteme u Agenciji, radi na primjeni uputstava i procedura zaštite baze podataka, kontroliše i prati uslove u kojima sistem radi, po potrebi učestvuje u razvoju informacionih sistema. Vrši druge poslove po potrebi.
2. **Semir Krivdić,** stručni saradnik – administrator, izmjena se odnosi na dodjeljivanje dodatka u iznosu od 24%, a sve u skladu sa u nastavku navedenim opisom radnog mjesta imenovanog - Vrši rutinske poslove administracije mrežne opreme i sistema razmjene podataka Agencije, redovno sprovodi utvrđene procedure za sigurnost i zaštitu mreže od upada u sistem, vrši nadzor i upravljanje rada mreže vezano za iznajmljene resurse, posebno sarađuje sa organima vezanim za Agenciju po pitanju komunikacije, radi na primjeni uputstava i procedura zaštite mreže, kontroliše i prati uslove u kojima sistem radi, po potrebi učestvuje u razvoju komunikacija. Vrši druge poslove po potrebi.

Predloženim izmjenama člana 2 stava (3) Odluke o dodatku na plaću zaposlenim u Agenciji za identifikacione dokumente, evidenciju i razmjenu podataka Bosne i Hercegovine („Službeni glasnik BiH“ br. 5/21 i 41/22) predložene su izmjene dodatka na plaću kako slijedi:

1. **Edin Hajdarovac**, stručni savjetnik – administrator baza podataka i aplikacija, izmjena se odnosi na povećanje dodatka na plaću za 9% odnosno sa 24% na 33%, a sve u skladu sa u nastavku navedenim opisom radnog mjesta imenovanog - Vrši administriranje baza podataka i aplikacija, redovno sprovodi utvrđene procedure za arhiviranje podataka i čuvanje medija sa arhiviranim podacima, vodi evidenciju i statistiku događaja nad bazom podataka, radi na primjeni uputstava i procedura zaštite baze podataka, kontroliše i prati uslove u kojima sistem radi, po potrebi učestvuje u razvoju informacionih sistema. Vrši druge poslove po potrebi.
2. **Andrijana Adžić**, viši stručni saradnik – administrator, izmjena se odnosi na povećanje dodatka na plaću za 9% odnosno sa 24% na 33%, a sve u skladu sa u nastavku navedenim opisom radnog mjesta imenovane - Vrši administriranje sistemskog softwera u okviru odsjeka, redovno sprovodi utvrđene procedure za arhiviranje podataka i čuvanje medija sa arhiviranim podacima, vodi evidenciju i statistiku događaja nad operativnim sistemom, vrši administraciju korisnika, radi na primjeni uputstava i procedura zaštite baze podataka, kontroliše i prati uslove u kojima sistem radi, po potrebi učestvuje u razvoju informacionih sistema. Vrši druge poslove po potrebi.
3. **Elmir Maglić,** stručni savjetnik za razvoj projekata, izmjena se odnosi na povećanje dodatka na plaću za 12% odnosno sa 15% na 33%, a sve u skladu sa u nastavku navedenim opisom radnog mjesta imenovanog - Razvija projekte u oblasti informacionog sistema (u daljem tekstu: IS) i servisa iz nadležnosti agencije u saradnji sa donatorima, posebno Evropskom komisijom u procesu korištenja predpristupnih i drugih fondova EC, planira korišćenje resursa na raspolaganju vezano za određene projekte i koordinira rad projektnih timova u zavisnosti od projekta, prati, predlaže i učestvuje u uvođenju novih projekata, učestvuje u izradi i realizaciji koncepcije razvoja projekata, učestvuje u izradi projektne, korisničke i ostale dokumentacije i uvođenju projekata u eksploataciju, doprinosi stručnom usavršavanju članova projektnog tima. Vrši druge poslove iz struke po potrebi.
4. **Darko Ljuboje,** stručni savjetnik – administrator mreža izmjena se odnosi na povećanje dodatka na plaću za 9% odnosno sa 24% na 33%, a sve u skladu sa u nastavku navedenim opisom radnog mjesta imenovanog - Vrši administraciju WAN sistema razmjene podataka i pristupne mreže agencije Agencije, redovno sprovodi utvrđene procedure za sigurnost i zaštitu mreže od upada u sistem, vrši centralizovani nadzor i upravljanje rada mreže, radi na primjeni uputstava i procedura zaštite mreže, kontroliše i prati uslove u kojima sistem radi, po potrebi učestvuje u razvoju komunikacija. Vrši druge poslove po potrebi.

Predloženim izmjenama člana 2 stava (4) Odluke o dodatku na plaću zaposlenim u Agenciji za identifikacione dokumente, evidenciju i razmjenu podataka Bosne i Hercegovine („Službeni glasnik BiH“ br. 5/21 i 41/22) predložene su izmjene dodatka na plaću kako slijedi:

1. **Osman Hadžić,** viši stručni saradnik za podršku i održavanje aplikacija, izmjena se odnosi na povećanje dodatka na plaću za 9% odnosno sa 24% na 33%, a sve u skladu sa u nastavku navedenim opisom radnog mjesta imenovanog - Vrši administriranje aplikacija kod organa za koje je zadužen Centar, redovno sprovodi utvrđene procedure sigurnosti, vodi evidenciju i statistiku događaja koji se dešavaju na lokacijama u nadležnosti ovog Centra, radi na primjeni uputstava i procedura sigurnosti i zaštite podataka, kontroliše i prati uslove u kojima sistem radi, po potrebi učestvuje u razvoju informacionih sistema. Vrši druge poslove po potrebi.
2. **Asmir Handžić,** viši stručni saradnik za ekonomske poslove i planiranje izmjena se odnosi na povećanje dodatka na plaću za 9% odnosno sa 24% na 33%, a sve u skladu sa u nastavku navedenim opisom radnog mjesta imenovanog - Vrši administrativne i ekonomske poslove za potrebe Centra. Planira neophodna finansijska sredstva i izvještava o utrošku sredstava za potrebe Centra. Odgovoran je za upotrebu softvera Agencije za kontrolu potroška materijala, goriva i drugih sredstava u okviru Centra. Odgovoran je za planiranje gotovog novca za potrebe Centra. Izvještava o korištenju resursa Centra za potrebe izvještaja Agencije i planira aktivnosti za potrebe centra u saradnji sa rukovodiocima. Vrši i druge poslove po potrebi.

Predloženim izmjenama člana 2 stava (5) Odluke o dodatku na plaću zaposlenim u Agenciji za identifikacione dokumente, evidenciju i razmjenu podataka Bosne i Hercegovine („Službeni glasnik BiH“ br. 5/21 i 41/22) predložene su izmjene dodatka na plaću kako slijedi:

1. **Kosta Lazarević,** viši stručni saradnik za podršku i održavanje aplikacija, izmjena se odnosi na dodjeljivanje dodatka u iznosu od 33%, a sve u skladu sa u nastavku navedenim opisom radnog mjesta imenovanog - Vrši administriranje aplikacija kod organa za koje je zadužen Centar, redovno sprovodi utvrđene procedure sigurnosti, vodi evidenciju i statistiku događaja koji se dešavaju na lokacijama u nadležnosti ovog Centra, radi na primjeni uputstava i procedura sigurnosti i zaštite podataka, kontroliše i prati uslove u kojima sistem radi, po potrebi učestvuje u razvoju informacionih sistema. Vrši druge poslove po potrebi.

Predloženim izmjenama člana 2 stava (6) Odluke o dodatku na plaću zaposlenim u Agenciji za identifikacione dokumente, evidenciju i razmjenu podataka Bosne i Hercegovine („Službeni glasnik BiH“ br. 5/21 i 41/22) predložene su izmjene dodatka na plaću kako slijedi:

1. **Danijel Jozić,** viši sturčni saradnik za podršku i održavanje komunikacija, izmjena se odnosi na brisanje iz Važeće odluke o dodatku na plaću s obzirom je imenovanom prestao radni odnos u Agenciji

**Način izvršenja odluke**

Nakon usvajanja ove Odluke od strane Vijeća ministara Bosne i Hercegovine i objavljivanja u Službenom glasniku Bosne i Hercegovine, Ministarstvo finansija i trezora Bosne i Hercegovine i Agencije za identifikacione dokumente, evidenciju i razmjenu podataka Bosne i Hercegovine, koji su zaduženi tekstom Odluke za realizaciju iste, preduzeti će daljnje korake u cilju izvršenja Odluke, svaki u okviru svoje propisane nadležnosti.

**Finansijska sredstva potrebna za izvršenje odluke**

Okvirni iznos sredstava koji bi se morao obezbjetiti iz tekućih rezervi za 2024. godinu, a za svaku slijedeću godinu iz budžeta institucija Bosne i Hercegovine, za realizaciju navednog iznosi 240.000 KM koja su planirana u budžetskom zahtjevu za 2026. godinu.